જે-તે પરિસ્થિતિની મુખ્ય યોજના અથવા મુદ્દો એક મોટા કાગળની વચ્ચે લખો (કોઈ ચિત્ર પણ ચાલે). લખેલી મુખ્ય યોજનાના ચિત્ર કે શબ્દમાંથી બીજી શાખાઓ દોરો. એક સૌથી મહત્વની વસ્તુ યાદ રાખજો કે એક પણ રેખા સીધી નહીં દોરતા, કારણ કે તમારા વિચારો એને લીધે મર્યાદિત થઈ જશે. એને બદલે તમે વાંકાચૂંકી રેખાઓ દોરજો. વચ્ચેના શબ્દ કે ચિત્રને મુખ્ય શાખાઓ સાથે જોડતી રેખાઓ ર્દોયા પછી તમે બીજી નવી રેખાઓ વિકસાવવા એની ઉપશાખાઓ દોરો, પણ મુખ્ય શાખાઓની વાંકાચૂંકી રેખાઓ કરતાં આ રેખાઓ થોડી વધુ પાતળી હોવી જોઈએ. આને લીધે આપણને શાખા અને ઉપશાખાઓના વિચારો તેમ જ યોજનાઓ વચ્ચેની સરખામણી કરવામાં મદદ મળશે. કોઈ પણ પ્રકારના વિચારો રોકશો નહીં. એને બદલે દરેક શબ્દ, વિચાર જે કંઈ તમારા મનમાં ઊગે એને નોંધી લેજો.